Карла Петерсон

**Карла Петерсон** (; тав. 6 апрел 1974, Кордоба, Аргентина) — ҳунарпешаи машҳури театр, синамо ва телевизиони аргентинӣ. Ҳунари ӯро мунаққидон ва тамошобинон хуб баҳо доранд. Карла нақшҳои қаҳрамонҳои худро ҳам дар ҳаҷв, ҳам дар фоҷиа бо баҳои баланд иҷро менамояд.

## Зиндагинома
Карла Констанса Петерсон 6 апрели соли 1974 дар Кордобаи Аргентина таваллуд шудааст ва ду соли аввали умри худро дар он ҷо ба сар бурдааст. Карла Петерсон духтари командири Нерӯҳои Ҳавоии Аргентина ва ҳуқуқшинос аст, ки решаҳои шведӣ тавассути падараш ва итолиёӣ тавассути модараш дорад. Карла Петерсон фарзанди калонтарин миёни се хоҳару бародар аст.

## Фаъолият
Карла Мигел Герберовро муаллими худ медонад. Ӯ дар ташаккули ҳунарпешаи театри классикӣ нақши муассир бозидааст ва дар чанд намоишнома (*Афсонаи зимистона*, *Ҳама чиз хубе, ба охир мерасад*, *Шекспир*, *Қалъаи Кафка*) кор кардааст. Соли 2004 Карла дар як ҷашнвора дар Олмон бо аввалин намоиши Шекспир ба забони испанӣ ширкат кард. Дар синни 18-солагӣ, Карла чанд моҳ ба Ню-Йорк ва сипас ба Лос-Анҷелес кӯчид ва дар он ҷо таҳти роҳбарии Кэтӣ Теран ва Адолфо Колке дарси рақс (ҷаз, тап) гирифт. Карла инчунин бо Нора Фейман сурудхониро (контралто) омӯхт. Нахустин баромади телевизионии Карла соли 1992 дар "*Dance Party*"-и шабакаи 9 буд. Пас аз иштирок дар силсилафилми "Montaña Rusa", вай фаъолона ба лоиҳаҳои дигар даъват карда шуд. Вай бо нақши Констанс Инсуа дар силсилафилми телевизионии "Sos mi vida" машҳур гашт. Силсилафилм рейтинги хеле хуб дошт. Аммо дар ҳақиқат шӯҳрати ҷаҳонӣ ба ӯ нақши Лоларо дар силсилафилми "Лалола" овард - достони занпарасте, ки яке аз ҳавасҳои доимии радшудааш ба зан табдил ёфт. 

Соли 2005 Карла дар теленовелаи 119-қисмаи шабакаи Telemundo "Дар ҷустуҷӯи падар" бо Литсӣ ва Маурисио Очманн нақши Чанталро бозид, ки силсилафидм дар Тоҷикистон низ шӯҳрат дошт. Якчанд маротиба ҳунарпеша барои ҷоизаи Martin Fierro пешбарӣ карда шуд (барои беҳтарин актрисаи мазҳака дар якҷоягӣ бо Моника Айос - 2006).  Карла аввалин ҷоизаҳои худро дар соли 2007 барои нақши Лола ҳамчун беҳтарин ҳунарпешаи мазҳакавӣ ба даст оварда, ҷоизаҳои миллии "Clarín" ва "Martin Fierro"-ро гирифт.

Соли 2008, Карла дар силсилафилми "Los exitosos Pells" нақш бозид, ки ба ӯ ҷоизаи дуюми "Martin Fierro" дода шуд. Инчунин соли 2008, Карла дар нахустин филмаш "Тиреза" нақш бозид. Ҳунарпеша дар филми тамвирии "Рататуи" (Колетт) овоз додааст. Петерсон дар якчанд реклама нақш бозидааст - аз ҷумла Sedal.

Аз соли 2011, Карла дар якчанд силсилафилм "Un año para recordar", "Tiempos compulsivos", "En terapia", ки дар телевизиони Аргентина бо муваффақиятҳои гуногун пахш шудаанд, нақш бозидааст. Якчанд филмҳои бадеӣ низ ба намоиш гузошта шуданд, ки яке аз онҳо "2+2" дар прокати Русия аз 12 июни соли 2013 ба фурӯш гузошта шуд.

Карла дар театр бозӣ карданро идома дод, ки дар намоишномаҳо бо иштироки дӯсташ Гризелда Сисилианӣ дар намоишномаи "Дили беақл", бо Адриан Суар дар "Ҷанги садбаргҳо", Хуан Минухин дар «Venus en la piel» ҳунарнамоӣ намудааст.

Ҷоизаи сеюми Martin Fierro ба ӯ соли 2015 силсилафилми "Занҳои зебо" оварда буд, ки барандаи ҷоизаи охирин гардид.

## Ҳаёти шахсӣ
Пас аз ошиқии дусола бо актёр Майк Амигорена, Карла бо собиқ вазири иқтисоди Аргентина Мартин Лусто издивоҷ кард. Онҳо соли 2012 издивоҷ карданд ва 26 январи соли 2013 писарашон Гаспард ба дунё омад.

## Филмнома
### Телевизион

### Театр

### Филм

### Видеоклипҳо

## Ҷоиза ва мукофотҳо

## Эзоҳ

## Пайвандҳо

Гурӯҳ:Ҳунарпешаҳо аз рӯи алифбо
Гурӯҳ:Ҳунарпешазанҳои синамои Испониё ва Амрикои Лотинӣ
Гурӯҳ:Ҳунарпешазанони асри ХХI
Гурӯҳ:Ҳунарпешазанони асри ХХ
Гурӯҳ:Ҳунарпешазанҳои синамои Аргентина
Гурӯҳ:Ҳунарпешазанҳои телевизиони Аргентина 
Гурӯҳ:Ҳунарпешазанҳои театри Аргентина